Alípio Freire

Alípio Raimundo Viana Freire (født 4. november 1945 i Salvador i Bahia i Brasil, død 22. april 2021 i São Paulo), bedre kjent som Alípio Freire, var en brasiliansk journalist, forfatter, kunstner og medstifter av et kommunistisk preget politisk parti.

Biografi
Han satt som politisk fange under det brasilianske militærdiktaturet mellom 1969 og 1974, fengslet og torturert i Tiradentesfengselet. Han var blitt arrestert på grunn av sin motstand mot militærkuppet, og særlig for sin militante virksomhet i Partido Comunista do Brasil - Ala Vermelha. Han fikk amnesti i 2005.

Han var grunnleggende medlem av Partido dos Trabalhadores og var aktiv i Movimento dos Trabalhadores Rurais Sem Terra.

Freire arbeidet i en rekke alternative journalistiske publikasjoner. Under diktaturet var ham med i Luta Proletária og Unidade Operária. Senere grunnla han magasinet Sem Terra og online-avisen Brasil de Fato.

Han skrev bøkene Estação Paraíso og Estação Liberdade og produserte dokumentaren 1964 – Um golpe contra o Brasil.

Freire døde 22. april 2021 i São Paulo av komplikasjoner forårsaket av covid-19.

Referanser

Brasilianske journalister
Brasilianske forfattere
Brasilianske kunstnere
Brasilianske politikere
Personer fra São Paulo
Dødsfall relatert til covid-19 i Brasil
Politikere ofre for covidpandemien
Forfattere ofre for covidpandemien